PATVIRTINTA

 Jonavos r. Kulvos Abraomo Kulviečio

 mokyklos direktoriaus

 2022 m. rugpjūčio 29 d. įsakymu Nr. V-120

**JONAVOS R. KULVOS ABRAOMO KULVIEČIO MOKYKLOS PRIEŠMOKYKLINIO UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Jonavos r. Kulvos Abraomo Kulviečio mokyklos (toliau – Mokykla) priešmokyklinio ugdymo mokytojo pareigybė.

2. Pareigybės lygis – A2. Pareigybės grupė – 4 (specialistai, mokytojai).

3. Priešmokyklinio ugdymo mokytojas pavaldus direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Mokytojas, einantis šias pareigas, turi atitikti šiuos specialiuosius kvalifikacinius reikalavimus:

4.1. būti baigęs ikimokyklinio ir (ar) pradinio ugdymo mokytojų rengimo programą ir Lietuvos Respublikos švietimo, mokslo ir sporto ministro nustatyta tvarka išklausęs 40 valandų darbo priešmokyklinėje grupėje kursus arba studijų metu išklausęs atitinkamus dalykus;

4.2. būti įgijęs pedagogo kvalifikaciją;

4.3. privalo mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl Valstybinės kalbos mokėjimo kategorijų patvirtinimo ir įgyvendinimo“, reikalavimus; būti išklausę lietuvių kalbos kultūros kursus pagal Mokytojų, mokyklų vadovų, jų pavaduotojų ugdymui bei skyrių vedėjų lietuvių kalbos kultūros mokymo programą, patvirtintą Lietuvos Respublikos švietimo ir mokslo ministro 2005 m. spalio 20 d. įsakymu Nr. ISAK-2106 „Dėl Mokytojų, mokyklų vadovų, jų pavaduotojų ugdymui bei skyrių vedėjų lietuvių kalbos kultūros mokymo programos patvirtinimo“, per metus nuo darbo mokytoju pradžios, jeigu nėra išklausę ne mažesnės apimties (22 valandų arba 1 studijų kredito) dalyko studijų metu;

4.4. turėti skaitmeninio raštingumo kompetencijas visose penkiose srityse (informacijos valdymas, komunikavimas, turinio kūrimas, saugumas, skaitmeninio raštingumo problemų sprendimas) pagal Reikalavimų pedagoginių darbuotojų skaitmeninio raštingumo programoms aprašą, kurį tvirtina Lietuvos Respublikos švietimo ir mokslo ministras;

4.5. privalo būti išklausę specialiosios pedagogikos ir specialiosios psichologijos kursą mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą, patvirtintą Lietuvos Respublikos švietimo ir mokslo ministro 2007 m. gruodžio 18 d. įsakymu Nr. ISAK-2481 „Dėl Specialiosios pedagogikos ir specialiosios psichologijos kvalifikacijos tobulinimo kursų programos patvirtinimo“, per metus nuo darbo mokytoju pradžios, jeigu nėra išklausę ne mažesnės apimties (60 valandų arba 2 studijų kreditų) kursų anksčiau arba studijų metu (šis reikalavimas netaikomas mokytojams, baigusiems specialiosios pedagogikos ir (ar) psichologijos studijų programas);

4.6. atitikti kitus reikalavimus, nustatytus Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“;

4.7. žinoti darbuotojų saugos ir sveikatos, priešgaisrinės saugos reikalavimus;

4.8. žinoti ir išmanyti: Mokyklos struktūrą, darbo organizavimo principus; Mokyklos nuostatus, Mokyklos darbo tvarkos taisykles, asmens duomenų saugojimo politiką, Mokyklos veiklą reglamentuojančius norminius aktus, Lietuvos Respublikos švietimo įstatymą ir kitus teisės aktus, reglamentuojančius vaikų ugdymą ir priešmokyklinio ugdymo mokytojo darbą.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

 5. Šias pareigas einančio darbuotojo funkcijos:

5.1. ugdyti priešmokyklinio amžiaus vaikus pagal Mokyklos priešmokyklinio ugdymo programą; planuoti grupės veiklą; ugdymo procesą organizuoti remdamasis vaikų gebėjimais, polinkiais ir poreikiais, atsižvelgti į vaikų asmeninę, socialinę ir kultūrinę patirtį; parinkti prasmingas ugdymo(si) veiklas; kurti grupės ugdomąją aplinką, parinkti priemones; stiprinti vaikų pasitikėjimą savo gebėjimais; suteikti pagalbą vaikams, turintiems ugdymosi sunkumų ir specialiųjų ugdymosi poreikių, esant poreikiui pritaikyti priešmokyklinio ugdymo programą, turinį, metodus; ypatingą dėmesį skirti naujai atvykusio vaiko adaptacijai, stebėti jo emocinę būseną; sistemingai vertinti, fiksuoti vaikų daromą pažangą, apie vaikų pasiekimus informuoti tėvus (globėjus);

5.2. laikytis vaikų gyvybės ir apsaugos instrukcijų; nuolat stebėti vaikų sveikatos būklę; vaikui susirgus ar susižeidus, nedelsiant informuoti tėvus ir Mokyklos administraciją (esant reikalui, kreiptis medikų pagalbos), bendradarbiauti su šeima, pratinant vaikus laikytis dienos režimo; formuoti vaikų higieninius įgūdžius; ugdyti savarankiškumą, pareigingumą;

5.3. tvarkyti priešmokyklinio ugdymo programų veiklos dokumentus, Mokyklos vadovus informuoti apie ugdymo procese iškilusius sunkumus, inicijuoti ir/ar dalyvauti bendruose mokyklos renginiuose, projektuose ir kitose veiklose; dalyvauti Mokyklos direktoriaus įsakymu sudarytose darbo grupėse, Mokyklos organizuojamuose tėvų susirinkimuose, posėdžiuose, ikimokyklinio ir priešmokyklinio ugdymo mokytojų metodinėje grupėje, inicijuoti pasitarimų temas, susijusias su priešmokyklinio ugdymo kokybe, dalyvauti rajono bendrojo ugdymo įstaigų priešmokyklinio ugdymo mokytojų metodinės grupės veikloje, tobulinti savo kvalifikaciją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_